b"\n_START_ARTICLE_\nRoman o borilnih ve\xc5\xa1\xc4\x8dinah\n_START_PARAGRAPH_\nRoman o borilnih ve\xc5\xa1\xc4\x8dinah je posebna literarna zvrst, ki ima dolgo in plodno tradicijo. Zgodbe, ki se jih loteva so stare ve\xc4\x8d kot 2000 let. Osnovna tematika so borilne ve\xc5\xa1\xc4\x8dine. Roman o borilnih ve\xc5\xa1\xc4\x8dinah ima tudi \xc5\xa1tevilne knji\xc5\xbeevne podzvrsti.\n_START_SECTION_\nZgodovina\n_START_PARAGRAPH_\nPrvi romani so se pojavili v 14. stoletju na Kitajskem. Vendar Kitajci za romane niso imeli posebnega izraza, temve\xc4\x8d so zanj uporabljali oznake drugih literarnih zvrsti. Kljub temu v romanih o kung fuju najdemo veliko sorodnosti z evropskim vite\xc5\xa1kim romanom, ki je nastal v 13. stoletju. To je \xc5\xa1e posebej razvidno v juna\xc5\xa1kem etosu, ki je osnovno vodilo protagonistov. Vite\xc5\xa1ke romane so razvijali in negovali tudi Japonci v romanu o samurajih. Na razvoj sodobnega romana o borilnih ve\xc5\xa1\xc4\x8dinah je najbolj vplivala filmska industrija in druge knji\xc5\xbeevne smeri. Slovenski roman o borilnih ve\xc5\xa1\xc4\x8dinah pa je \xc5\xa1e mlada zvrst.\n_START_SECTION_\nRoman o kung fuju\n_START_PARAGRAPH_\nKitajski roman o borilni ve\xc5\xa1\xc4\x8dini kung fu se imenuje vuksia. Izraz vuksija pomeni \xc2\xbbbojevnik, junak,\xc2\xab lahko pa ga prevedemo tudi kot \xc2\xbbjunak borilnih ve\xc5\xa1\xc4\x8din.\xc2\xab Junaki vuksije so po navadi zavezani pravilom vite\xc5\xa1tva, ki od njih zahteva, da varujejo \xc5\xa1ibke in revne ter popravljajo storjene krivice. Zato kitajski heroji ne slu\xc5\xbeijo gospodarjem, pripadnikom vrhnjih dru\xc5\xbebenih krogov, kajti sami izhajajo iz ni\xc5\xbejih, revnej\xc5\xa1ih slojev.\n_START_SECTION_\nNajvidnej\xc5\xa1i predstavniki romana o kung fuju\n_START_PARAGRAPH_\nD\xc5\xbein Jong, \xc5\xa0i Naj'an, Luo Guand\xc5\xbeong, Lijan Ju\xc5\xa1eng, Gu Long idr.\n_START_SECTION_\nNajvidnej\xc5\xa1i romani o kung fuju\n_START_PARAGRAPH_\nSu\xc5\xbeenj Kunlun, Vodna meja, Romanca Treh kraljestev, Pre\xc5\xbee\xc4\x8di tiger, skriti zmaj, Knjiga in me\xc4\x8d idr.\n_START_SECTION_\nRoman o samurajih\n_START_PARAGRAPH_\nRomani o samurajih pripovedujejo zgodbe o neustra\xc5\xa1nih japonskih bojevnikih, ki so \xc5\xbeiveli po kodeksu pravil imenovanem bu\xc5\xa1ido. Izraz samuraj pomeni \xc2\xbbtisti, ki slu\xc5\xbei.\xc2\xab Samuraj je brezrezervno vdan svojemu fevdalnemu gospodu, daimju. Zanj je brez razmi\xc5\xa1ljanja pripravljen dati svoje \xc5\xbeivljenje. Na splo\xc5\xa1no je samuraj pripravljen umreti vsak trenutek, saj mu kodeks bu\xc5\xa1ida zapoveduje preziranje smrti. Tisti, ki prekr\xc5\xa1i bu\xc5\xa1ido, mora izvesti ritualni samomor, znan kot hara kiri ali sepuko. Roman o samurajih se deli na zgodovinski roman in roman o borilnih ve\xc5\xa1\xc4\x8dinah. Slednji poudarja borilne ve\xc5\xa1\xc4\x8dine kot so samurajsko me\xc4\x8devanje (iaido, kend\xc5\xbeicu in kendo), lokostrelstvo (kjudo), nind\xc5\xbeicu, goloroko bojevanje idr.\n_START_SECTION_\nNajvidnej\xc5\xa1i predstavniki romana o samurajih\n_START_PARAGRAPH_\nEid\xc5\xbei Jo\xc5\xa1ikava, James Clavell, Taka\xc5\xa1i Macuoka, Lian Hearn, Chris Bradford idr.\n_START_SECTION_\nNajvidnej\xc5\xa1i romani o samurajih\n_START_PARAGRAPH_\nMusa\xc5\xa1i, \xc5\xa0ogun, Prapor samuraja Furina Kazana, Zgodba o 47. roninih, Saga o Otorijih, Mladi samuraj idr.\n_START_SECTION_\nSodobni roman o borilnih ve\xc5\xa1\xc4\x8dinah\n_START_PARAGRAPH_\nNa oblikovanje sodobnega romana o borilnih ve\xc5\xa1\xc4\x8dinah so v veliki meri vplivali hollywoodski filmski in druge knji\xc5\xbeevne smeri, predvsem pa receptura bestsellerjev oz. \xc2\xbbprodajnih uspe\xc5\xa1nic.\xc2\xab Medtem ko so bili romani o kung fuju in samurajih krajevno omejeni na Kitajsko in Japonsko, je globalizacija, ki jo je prinesel internet, raz\xc5\xa1irila dogajanje na ves svet. Tudi borilne ve\xc5\xa1\xc4\x8dine niso ve\xc4\x8d omejene samo na kung fu in me\xc4\x8devanje, ampak se pojavlja cela paleta razli\xc4\x8dnih ve\xc5\xa1\xc4\x8din (karate, aikido, taekwondo, d\xc5\xbeudo, kikboks, MMA idr).\n_START_SECTION_\nNajvidnej\xc5\xa1i predstavniki sodobnega romana o borilnih ve\xc5\xa1\xc4\x8dinah\n_START_PARAGRAPH_\nEric Van Lustbader, Marc Olden, Barry Eisler, John Donohue, Arthur Rosenfeld idr.\n_START_SECTION_\nNajvidnej\xc5\xa1i sodobni romani o borilnih ve\xc5\xa1\xc4\x8dinah\n_START_PARAGRAPH_\nNind\xc5\xbea (roman), Miko, \xc5\xa0ibumi, Dai\xc5\xa1o, Sensej idr.\n_START_SECTION_\nSlovenski roman o borilnih ve\xc5\xa1\xc4\x8dinah\n_START_PARAGRAPH_\nSlovenski roman o borilnih ve\xc5\xa1\xc4\x8dinah je mlada zvrst, ki ima primesi \xc5\xa1portnega romana, mladinskega romana, kriminalke in ljubezenskega romana.\n_START_SECTION_\nNajvidnej\xc5\xa1i predstavniki slovenskega romana o borilnih ve\xc5\xa1\xc4\x8dinah\n_START_PARAGRAPH_\nSilvester Vogrinec\n_START_SECTION_\nNajvidnej\xc5\xa1i slovenski romani o borilnih ve\xc5\xa1\xc4\x8dinah\n_START_PARAGRAPH_\nKarate bojevnik 1: Beli galeb, Gladiator, Slovenska Elektra: Bojevnica svetlobe, Kenin, telesni stra\xc5\xbear idr.\n_START_SECTION_\nPodzvrsti romana o borilnih ve\xc5\xa1\xc4\x8dinah\n_START_PARAGRAPH_\nZgodovinski roman, triler, pustolovski roman, \xc5\xa1portni roman, fantasti\xc4\x8dni roman, eroti\xc4\x8dni roman, mladinski roman, grozljivi roman."